Die toerende Towerinne. – 'n Skrywer se blok
Januarie 19, 2019 Januarie 19, 2019
Hierdie blogpos is deel van die fiktiewe Kuier-Safari toer wat deur 14 bloggers onderneem word. Elke Towerin moet haar mede-Towerinne onthaal in haar tuisdorp en meer leer oor haar streek en provinsie. Ongelukkig woon nie een van die Towerinne in die Noord-Kaap nie, maar ek het in Namakwaland grootgeword in die sestiger-jare. Ek het dus besluit om die Towerinne saam met my te neem op 'n 4-daagse bustoer "down memory lane", wat ek in die werklike lewe onderneem het veertig jaar nadat ek Namakwaland se stof van my voete afgeskud het. Alle fotos gebruik is private eiendom, behalwe waar spesifiek anders aangedui.
Die statige Towerinne sorg vir groot pret oor die land. Hierdie dames noem hulself die Towerinne omdat oral waar hul gaan toor hul stories en pret EN kattekwaad op.
Hier volg die name van die deelnemers van hierdie virtuele Kuier Safari toer deur Suid Afrika.
Die toer skop af by Bali Drome in Harties. Die Towerinne veroorsaak 'n oproer in die vakansie dorp van sterre. Ek verklap niks, slegs dat daar Frangelico en hakskoene betrokke was en 'n sekere paparazzo daaronder gelei het a.g.v Mev. Hia de Sint se neus vir fopnuus. Die Towerinne het die eerste dag die VanGaalen Kaasfabriek, die Jasmyn boeremark en Elephant Sanctuary besoek. Die volgende dag was dit Prettville se beurt en o weë, pret was daar beslis. Na die pret op Prettville was dit tyd vir partytjie en die partytjie boot op die Hennopsrivier was die uitweg. Op pad na Brits sorg Toortsie en haar kitaar vir groot makietie. "Tannie trap die petrol," word luidkeels gesing saam "So ry die bus, so ry die bus, die groot groen tower bus." "Al lê die berge nog so blou," "Vêr in die ou Kalahari,"
Op Bondels gedagtes se plaas op Brits aangekom is hul verwelkom deur 'n vreeslike verbaasde Pasella African Grey wat nooit soveel vroue saam sien nie. Bondels moes die sekuriteit laat inroep omdat Broodina Barber, die fopnuus koningin wat die Towerinne agtervolg, gekeer moes word. Die Towerinne is lêplek gegee in ou Ossewaens. Bondels het hulle bederf met 'n besoek aan die Wagpos hoërskool se basaar en pret dag. Niemand kan kersvashou by die Towerinne as dit kom by boeresport, want hulle is bokke vir sports. Toe dit kom by bokdrolletjie spoeg sluk Scrappy haar drolletjie. Die onderwysers van die skool het sleg verloor toe dit kom by driebeen resies, waterkaskenades en eiergooi. Tannie Frannie ontmoet vir Silver en sy Harley net om heelwat later terug te keer, wind verwaaid en blosende wange. Die volgende oggend moes die Towerinne vroeg opstaan, want daar wag 'n verrassing op hul… 'n Sonopkoms Lugballon rit oor die Magaliesberge. Die res van die dag neem Bondels hul op 'n toer deur die plaas en deel haar kennis oor eetbare onkruid, die groente tuin, die hoenders, eiers, koeie, die dam en ook die Shofar horing fabriek. Elkeen kry 'n kans om 'n horing te blaas. Die allervreeslikste geluide kom uit, maar toe Bondels blaas klink dit na 'n Hemelse geklank.
Die volgende dag is dit weer tyd om die bus te besing op pad na Pretoria. Kameel huur vir Lorenzo wat skaars 'n Engelse woord kan praat en gladnie Afrikaans verstaan nie, want sy is moeg vir Dis ekke se gekla oor haar bestuursvermoë of onvermoë. Die bus kom tot stilstand by 'n klein lughawe. Kameel deel die doel daarvan aan die Towerinne mee. Hulle gaan valskerm spring! Sy, aan die anderkant, sal onder staan en foto's neem. Heel gerieflik? Pretoria Jakaranda stad word die beste besigtig van bo af en so tussendeur wange en lippe wat flap van die wind in hul hare en gesigte kan die Towerinne nie anders as om in ontsag na die stad onder hul te kyk nie. Daarna is hul al singende na die Sammy Markus Museum. Blykbaar het Bali Drome daardie dag besef sy is dalk met 'n helmet gebore toe sy die man in die leunstoel sien sit. Die aand by die Blou hond teater by die Casa Toscana Lodge was daar groot konsternasie toe die kunstenaars nie die einde van hul klaagliedere gesing kon kry nie. Lekkervurigeaffêre het hul bepraat en dit was die einde daarvan. Energie drankies is uitgedeel onder die Towerinne en toe hul wakker word staar hul in die tralies van 'n tronksel vas… Blykbaar oor diamante in bierbrode, maar hul is vrygelaat en die brode aan hul terug besorg. Na die herrie moes die vroue ontspan en 'n piekniek by die Rietvlei dam was hul voorland. Na ordentlike kos en otspanning was dit tyd vir optof en koers kies na die stadsteater waar Toortsie toe as Christene op die verhoog beland in die Phantom of the Opera vertoning.
Scrappy het haar deel van die land gaan wys in Limpopo. Bela Bela, Modimolle, Mokghopong, Mokopane, Polokwane, Tsaneen, Modjadjikloof en Magoebaskloof. Warmbad en Nylstroom is besoek. Op Potgietersrus het die Towerinne bewonderend gestaar na die kopbeen van 'n vroeëre aapmens in die Arend Dieperink Museum. Maroela mampoer was aan die orde van die dag en oom Bossie braai egte Boere braaivleis met stywe pap en braaisous saam. Oom Bossie vertel stories om die kampviir wat die Towerinne na hul kinderdae laat verlang. By die Debeng Waterval gly Toortsie en Woestynkind op die rotse en beland albei in die water.
Rondomtalie ontvan die Towerinne in 'n aftree oord. Die Towerinne sing 'n afskeidslied aan al die bewoners na 'n gesellige liplekker ete.
Op Perdebytjie se tuisdorp, Dullstroom, word die groot groen bus afgetrek deur 'n boetebessie wat effe trek na Mike Bolhuis met sy regop hare. Ene Mev. Broodina Barber het seker gemaak dat die bus nie mag stop in Dulstroom nie. Slegs vanuit die bus kon die Towerinne die mooiste dorp bewonder.
Wat daarna gebeur het en om die virtuele toer te volg sal jy nou op hierdie skakel moet klik. Frangelico, energie drankies en diamante in bierbrode sorg vir groot pret.
19 thoughts on "Die toerende Towerinne."
Januarie 19, 2019 at 10:12 nm
Ag, maar dis tog te lekker om so 'n bietjie 'n oorsig te kry oor al die Towerinne se kaskenades. Baie dankie!
Januarie 20, 2019 at 6:21 vm
Ek is bly jy het dit geniet. 🤗
Januarie 20, 2019 at 8:46 vm
Baie dankie vir die mooi samevatting, Sonell! Dis nogal moeilik om dit te doen, want die Towerinne se gedagtes en al die gebeure, strek tot in die miljoene!
Januarie 20, 2019 at 9:03 vm
Dit is 'n plesier* Dit is regtig net 'n druppel in die emmer, maar ek is bly jy het dit geniet. Xx
Januarie 20, 2019 at 10:14 vm
Jy het 'n paar goed genoem wat my nou van vooraf lekker laat lag het. Dankie dat jy dit so lekker saamgevat het.
Januarie 20, 2019 at 11:55 vm
Net 'n plesier! Ek is bly jy het dit geniet.
Januarie 20, 2019 at 12:01 nm
'n Puik opsomming, wat slegs 'n baie flukse vrou sou aanpak, want dis harde werk!
Januarie 20, 2019 at 1:02 nm
Hehe, behoorlik! Ek wou so graag die HELE toer tot nou opsom, maar o weë, dit sal 'n boek wees. 😂
Januarie 22, 2019 at 2:41 nm
DAlk moet ons maar 'n boek laat druk oor die toer…hier is meer as genoeg materiaal…self publikasie??? Ek het die kontakte daarvoor!!
Januarie 22, 2019 at 7:27 nm
Ek stem heeltemal saam! Ek het ook 'n kontak. 😁 Dalk een vir elkeen laat doen. Wie weet, dalk word dit selfs 'n blitsverkoper.
Januarie 20, 2019 at 3:13 nm
Dit het ek nou geniet….baie dankie. Net nou die dag gewonder wat het ons al alles aangevang en gesien op hierdie toer.
Januarie 20, 2019 at 6:48 nm
Dit is omtrent opwindend. Ek is bly jy het dit geniet*
Januarie 20, 2019 at 6:37 nm
Ek sit en kry van vooraf lekker oor ons toer. Soveel gesien en gedoen! Dankie Sonell, goed saamgevat.